La XV Mostra Agroalimentaria i Comercial Ompli d´Animació Alcàsser
Sin fecha

La XV Mostra “Sabers i Sabors” ha omplit Alcàsser d´animació tot el passat cap de setmana gràcies a un programa replet d´ofertes comercials, junt a un ventall d’activitats lúdiques, culturals i gastronòmiques

El divendres 18 d’octubre a les 19.30 h. el grup local de danses valencianes Dansarrels, donava el punt de partida a un intens cap de setmana, amb la inauguració per l’alcadessa d’Alcàsser Eva Zamora, acompanyada per la Regidora de Promoció Econòmica Paqui Abella, la corporació municipal, la Presidenta de la Mancomunitat de l’Horta Sud, Eva Sanz, entre altres alcaldes i alcaldesses dels pobles de la comarca.

La gran afluència de públic d’aquesta 15ª edició ha demostrat que es un esdeveniment fermament consolidat a la nostra comarca i ben esperat tant per expositors com per el públic, convertint-se els nostres carrers i cèntriques places en el millor aparador del nostre poble.

Des de la Plaça del Castell, on s´iniciava la Fira Medieval organitzada per l´empresa Balconet, fins a la Plaça del Mercat, on se situaven els 48 expositors de la Mostra Agroalimentària i Comercial, un any més grans i menuts han gaudit d’una gran varietat de propostes per a tots els gustos.

Com en qualsevol fira, no ha faltat la demostració d´artesania típica com els encaixos de boixets, els productes de la terra com les fruites de la Cooperativa San José, la mel i els productes de les abelles, els dolços típics d’Alcàsser com el Plat de Gloria, la coca d’arrop i el torró de cacau, i moltes altres elaboracions artesanals. Així mateix les entitats i col.lectius locals i ONGs han mostrat la seua tasca a la ciutadania.

Va destacar un any mes l´oferta cultural amb els concerts interpretats per la Big Band, la Banda Juvenil i el Grup de Metalls de la Societat Musical Sta. Cecília d´Alcàsser.

Els mes xicotets jugaren de valent en la gran Ludoteca instal·lada en la plaça del Castell amb el Laberint Musical, els Jocs de taula, el Tio Vivo Leonardo da Vinci, les Taules d´enginy, el Compta Contes i la cercavila musical.

Però no nomes amb jocs, sinó els menuts també van aprendre des d´una perspectiva saludable i sostenible fent manualitats en ceràmica de fang, i jugant en els Tallers infantils de les Escoles pel Desenvolupament Sostenible, el Taller ActiSaludable, i practicaren en la canastra del Club de Basquet.

Per part del comerç local, cal destacar la gran tasca que l’Associació de Comerciants d’Alcàsser - AECA desenvolupa en favor de la dinamització del comerç de proximitat al llarg de tot l’any. Entre rialles i bon humor, l’alumnat del Taller de Teatre Municipal, van sortejar un grapat de regals aportats pels comerços AECA entre els visitants i presentaren la nova

campanya de promoció de cara als Nadals. En aquesta campanya es premiarà la fidelització de clients amb 300€ i 200€ a les entitats locals i persones individuals respectivament que acrediten major import de compra en les botigues de proximitat associades en AECA.

I no podia faltar la gran oferta gastronòmica que acompanya a la Mostra, amb les delicioses tapes dels bars, restaurants i entitats locals que han volgut delectar-nos en aquesta XV edició amb el seu saber fer.

I com a guinda a l’ oferta gastronòmica, el diumenge, com ja fa 5 anys, es va celebrar en l'edifici històric del Mercat Municipal el Concurs Gastronòmic “Sabors del Món” dotat amb 3 premis per modalitat, consistents en targetes regal per a consumir exclusivament en el comerç

local.

En aquesta ocasió el Jurat, després de tastar i valorar els 9 plats presentats pels concursants, alguns d’ells ja habituals, van acordar que els millors van ser:

\*Modalitat dolça: 1r “Jardin” de Belinda Galera; 2n “Cannoli siciliani” de Jose Manuel Francés i 3r “Tiramisú” de Cristina Mendoza.

\* Modalitat Salada: 1r “Sardines farcides d’espinacs” de Laila el Jouai, 2n “Plat típic del dia del Corder” de Ghizlane Addi,” i 3r “Hamburguesa la Cabanya ”de M. José Garcia.

Des de la Regidoria de Promoció Econòmica de l’Ajuntament d’Alcàsser , considerem que cada euro invertit en la Mostra Agroalimentària “Alcàsser, Sabers i Sabors” torna a repercutir directament en la dinamització dels nostres comerços i entitats locals i per tant en benefici de tot el poble.